ประจำเดือน
ประจำเดือน () หรือมักนิยมเรียกกันว่า เมนส์ หรือ ระดู และ รอบเดือน เป็นเลือดที่เกิดจากการหลุดลอกของเยื่อบุโพรงมดลูก มีฮอร์โมนสองชนิดคือ เอสโตรเจน และ โปรเจสเตอโรน (progesterone) ควบคุมการสร้างและหลุดลอกของเยื่อบุโพรงมดลูก ซึ่งระดับฮอร์โมนทั้งสองจะมีความสัมพันธ์กับการตกไข่จากรังไข่ โดยแต่ละรอบเดือนจะมีช่วงเวลาประมาณ 26-30 วัน ขึ้นอยู่กับแต่ละบุคคล ทำให้ประจำเดือน เกิดขึ้นเฉลี่ยเดือนละ 1 ครั้ง โดยมีรายงานว่า 80 เปอเซนต์ของผู้หญิงมีอาการแสดงก่อนจะมีประจำเดือน มีอาการดังนี้ เจ็บบริเวณหน้าอก, ตัวบวม, เหนื่อยง่าย, ขี้หงุดหงิด และอารมณ์เปลี่ยนแปลงง่าย
รอบประจำเดือน
ในรอบเดือนนั้นร่างกายจะมีการเปลี่ยนแปลงทั้งในระบบสืบพันธุ์และอวัยวะอื่นๆ ทำให้มีการคัดตึงเต้านมหรืออารมณ์เปลี่ยนแปลงได้เป็นอาทิ การเริ่มแรกมีระดูมักเกิดที่อายุ 12 ปี เมื่อหมดระยะเจริญพันธุ์แล้วจะเข้าสู่วัยหมดระดู ส่วนใหญ่เกิดที่อายุ 45-55 ปี